મોડાસા તાલુકાના મેઢાસણ નજીક વાંટડા ગામે તબેલામાં વીજકરંટથી દંપતીનું મોત નિપજ્યું હતું. મદદનો પ્રયાસ કરનાર યુવાનને પણ કરંટ લાગતાં હાલત ગંભીર બની હતી. મોડાસા તાલુકાના વાંટડા ખાતે રહેતા વિહતસિંહ ગમસિંહ પુંજારા (ઉ.વ.૩૦) અને તેમનાં પત્ની હમિદા પુજારા ખેતી રવિવારે વહેલી સવારે પાંચ વાગ્યે પોતાના ખેતરમાં બનાવેલા તબેલામાં દુધ કાઢવા માટે ગયા હતા. જ્યાં વિહતસિંહ કામ કરતા કરતા અચાનક તબેલામાં માથે લાગેલા સેન્ટીગના તારને સ્પર્શ કરતાં કરંટ લાગ્યો હતો. પત્ની હમિદા બચાવવા જતાં તેને પણ કરંટ લાગતાં બંને દાઝી ગયાં હતાં અને નીચે પટકાઇ ગયાં હતાં.